માત્ર કોઇ એક નેતા માટે વાત નથી અને રાજકારણની ચર્ચા કરવી નથી ! મને લાગે છે, લોકશાહીમાં કોઇપણ નેતા ’આલ્ફા’ શ્રેણીમાં ના બેસે ! કારણ તે બહુ બાપડા-બીચારાઓ હોય છે ! બે હાથ જોડી અને પ્રજાના ચુંટાયા જ નેતાપદ પામ્યા હોય છે. જેઓએ પોતાની જાતના રક્ષણ માટે પચાસ-સો ગાર્ડ્સ પર (અને એ પણ જાતે મેળવેલા નહીં, હોદ્દાને કારણે મળેલા) આધારીત રહેવું પડતું હોય તેવો કોઇ નેતા ’આલ્ફા’ શ્રેણીમાં કેમ આવે ? આપણા એક પણ નેતા ’આલ્ફા’ હોવાને કારણે સત્તાધીશ નથી થતા પણ સત્તાના બળે આલ્ફા હોવાનો આછોપાતળો લાભ મેળવે છે. વિચારો આજના એકે નેતા સત્તા પર ન હતા ત્યારે અને સત્તા પર નહીં હોય ત્યારે સમાજ પર શું પ્રભુત્વ ભોગવી શકે છે ? (અરે સમાજ જવા દો, પોતાના કહેવાતા લોકો પણ તેને ચવાયેલી શેરડીના કુચાની જેમ ફેંકી દે છે !!)